stanford-oval/wikipedia huggingface dataset:
זאב קיציס
ביוגרפיה

קיציס נולד בירושלים לרב גרשון ורחל קיציס, משפחה חסידית על הגבול בין החברה החרדית והציונות הדתית. הוא קרוי על שם זאב וואלף קיצעס, שהוא צאצא שלו מצד אביו (דור 11). סבו מצד אמו הוא הרב אליהו כי טוב.
למד בישיבת מקור חיים, בישיבת חברון ובישיבת מרכז הרב, שם נמנה עם חוג "חדר ב' 24" (יחד עם רן שריד, אבישי שרייבר, נתנאל לדרברג, איל יעקובוביץ, נתנאל יחיאלי, נחמיה רענן ועוד) שחיפש דרכים חדשות בעבודת השם, בדגש על מקומו של הפרט ועל מקומה של היצירה בעולם הדתי. בתקופה זו החל הקשר של קיציס וחבריו עם הרב שג"ר, שפתח בפניהם עולם שנותן מקום לספק כציר מרכזי בקיום הדתי.
למד עיצוב גרפי במכללת הדסה וציור אצל מורים שונים.
בשנת 2000 החל ללמוד בכולל בישיבת מעלה גלבוע, ללמד בה חסידות, וכן שימש משגיח, מדריך ומלווה לתלמידי הישיבה.
בשנת 2008 סיים לימודי תואר שני במנהל ומדיניות בחינוך בבית הספר לחינוך של אוניברסיטת תל אביב, וכתב עבודת מוסמך בהנחיית יובל דרור בנושא: "ביזור ומרכוז ביחסי ראשי ישיבה ותלמידיהם, חקר מקרה בישיבת מעלה גלבוע".
לאורך כמה שנים הנחה קבוצות ללימודי סיפורי חסידים וניגונים חסידיים בבית המדרש באורנים, יחד עם שי זרחי, מוטי זעירא ורותי זמיר.
בשנת 2015 סיים את כתיבת עבודת הדוקטורט במחלקה לספרות באוניברסיטת בר-אילן, בהנחיית צבי מרק, בנושא: "ספרות השבחים החסידית מראשיתה ועד למלחמת העולם השנייה: תקופות, קנוניזציה ותהליכי גיבוש".
לצד עיסוקו במחקר האקדמי של החסידות, עוסק קיציס גם בהנגשת החסידות לציבור הרחב. הוא מפרסם מאמרים בבמות אקדמיות לצד כתיבה פופולרית בעלונים, כתבי עת וספרים; ומלמד במסגרות שונות.
קיציס הוא העורך הראשי של אתר "זושא: מגלים את הסיפור החסידי", מיזם המכנס שמונה מאות סיפורי חסידים, ומנגיש אותם לקהל הישראלי. הסיפורים באתר מוצגים בעיבוד ללשון עכשווית, מסודרים לפי נושאים, ובצידם פירושים ומאמרים קצרים. בכל סיפור אפשר להגיע גם ללשונו המקורית ולמקום פרסומו הראשון. ראשת המיזם היא העיתונאית שרה ב"ק.
מחקר החסידות

במחקרו עוסק קיציס בעולם החסידי בכלל, אך עיקר עיסוקו הוא תחום הסיפור החסידי.
עבודת הדוקטורט שלו עסקה בתולדותיה ומאפייניה של ספרות השבחים החסידית, מהספר שבחי הבעש"ט ועד מלחמת העולם השנייה. בעבודה תיאר את תהליך התקבלותה של ספרות השבחים החסידית כספרות קאנונית בעולם התורני והרבני. במסגרת העבודה הוא גם יצר קטלוג מלא של כל חיבורי ספרות השבחים בעולמה של החסידות בתקופה הנתונה. בשנת תשפ"ה ראה אור הקטלוג המלא כחיבור עצמאי, תחת הכותרת לתקון באנו (הוצאת אוניברסיטת בר-אילן). הספר כולל מבוא על ספרות השבחים החסידית, וביבליוגרפיה מלאה (ככל הידוע), מוערת וממופתחת של מאות פריטים.
במחקרים אחרים עוסק קיציס בתימטולוגיה של סיפורים חסידיים, כלומר בהתחקות אחר מחזור חייהם של סיפורים מרובי גרסאות. כך למשל חקר את גרסותיו החסידיות השונות של הסיפור האוצר מתחת לגשר, את גלגוליו של סיפור שני הציירים, ועוד.
במחקריו מייחס קיציס ערך רב לסיפורי החסידים כמבטאים רעיונות ותפיסות מחשבתיות שונות בתוך עולמה של החסידות. בנוסף, סבור קיציס שיש לבחון ולאפיין בנפרד את הדמויות השונות והענפים השונים של התנועה החסידית ולעמוד על ההבדלים ביניהם שעשויים להיות משמעותיים מאוד. שתי תפיסות אלה באות לידי ביטוי במאמריו השונים, ובייחוד בספרו המורים הגדולים של החסידות.
מלבד זאת עוסק קיציס בתחומי המחשבה החסידית, הדרשה החסידית, הניגון, הפולקלור החסידי, התקבלות החסידות בתרבות הישראלית ועוד.
ציור ומוזיקה

קיציס למד ציור אצל מורים שונים, וביניהם ליאוניד בלקלב, מיכאל קובנר ואלי שמיר. הוא עוסק ברישום, בציור בצבעי שמן ובטכניקות נוספות, ובעבר אף לימד ציור בישיבת מעלה גלבוע ובמקומות נוספים. נושאי ציוריו הם בין השאר דיוקנאות ונוף, ממרחב הטבע הארץ־ישראלי וכן מהעולם החסידי. ציוריו ורישומיו עיטרו כמה ספרים, כולל ספרו המורים הגדולים של החסידות.
קיציס עוסק רבות במוזיקה. הוא מלמד ניגונים חסידיים בישיבת מעלה גלבוע ובמסגרות נוספות, ובמשך כמה שנים הנחה קבוצה במיזם קהילות שרות, העוסק בהנחלת הפיוט היהודי לגווניו. בנוסף הוא גם מוזיקאי יוצר. הוא הלחין כמה מהשירים באלבום צל האור של חברו רן שריד (2014). בהמשך גם פרסם כמה שירים שכתב והלחין. יחד עם ההרכב שלו "לובלין בלוז" העלה את המופע נר קטן, מופע שהתמקד במתח הבין־דורי שבין דור הסבים שעלה ממזרח אירופה לבין המציאות הישראלית העכשווית. המופע שילב בין ניגונים חסידיים ליצירה מקורית של קיציס.
בשנת 2022 יצא במופע משותף עם שרה ב"ק וחזי כהן, שנקרא טישילולה, הלחם של טיש והילולה. המופע הוא שילוב של ניגונים, פיוטים וסיפורים מהעולם החסידי ומחכמי עדות המזרח.
חיים אישיים

נשוי לד"ר שולמית קיציס, מרצה לחינוך, סופרת ויוצרת תיאטרון, בתו של הרב שג"ר. לזוג קיציס ארבעה ילדים. מתגורר בקיבוץ מעלה גלבוע.
אחותו דבורה קיציס-גוטמן היא עורכת תחום המוזיקה היהודית ושדרנית בכאן מורשת.
בת דודו שרה פרידלנד בן ארזה היא משוררת, סופרת ועורכת.
ספריו

50 קריאות בסיפורי חסידים, הוצאת דביר, תשע"ז
המורים הגדולים של החסידות: מן הבעל שם טוב ועד רבי צדוק הכהן מלובלין, הוצאת ידיעות ספרים, תשפ"ד
לתקון באנו: ספרות השבחים החסידית - ביבליוגרפיה חדשה ומוערת, הוצאת אוניברסיטת בר-אילן, תשפ"ה
הערות שוליים

↑  אתר זושא: https://zusha.org.il/
| --- | --- |
בקרת זהויות :  NLI: 987007522146805171  ORCID: 0000-0002-5472-1132
צ'ריזארד

| --- | --- |

 הופעה ראשונה:  דור הפוקימונים הראשון 
 מידע
 כלי נשק:  Charizardite X, בפסקה זו רשומה אחת נוספת שטרם תורגמה 
 
צ'ריזארד, הידוע ביפן בשם ליזרדון, הוא פוקימון בזיכיון הפוקימון של נינטנדו ושל גיימפריק. נוצר על ידי אטסוקו נישידה. צ'ריזארד הופיע לראשונה במשחקי הווידאו פוקימון אדום וכחול ובהמשך במשחקי ההמשך. מאוחר יותר הוא הופיע במרצ'נדייזים שונים, בכותרי ספין-אוף ובעיבודים מונפשים ומודפסים של הזיכיון. צ'ריזארד מסווג כפוקימון להבה. שין-צירו מיקו, השחקן שמדבב את ג'יימס (חבר בצוות רוקט) בגרסת האנימה היפנית המקורית של פוקימון,  מדבב את צ'ריזארד גם בגרסה היפנית וגם בשפה האנגלית של האנימה. צ'ריזארד הוא פוקימון כתום דמוי דרקון, הוא הצורה המפותחת של צ'רמיליון וההתפתחות הסופית של צ'רמנדר. לצ'ריזארד שתי צורות מגה מפותחות, מגה צ'ריזארד X ו-Y. הצורות אינן קבועות, ובסיום הקרב צ'ריזארד תמיד חוזר לצורתו המקורית. יש לו גם צורת ג'ייגנטמקס בפוקימון חרב ומגן, שמשנה את המראה והגודל שלו למשך שלושה סיבובים, עד שהוא מפסיד, מוחזר לפוקדור, או שהקרב מסתיים.
הצ'ריזארד החוזר ומופיע בסדרת האנימה של פוקימון הוא הצ'ריזארד המשתייך לדמות הראשית אש קטצ'אם. הוא מופיע גם בעיבודים מודפסים כמו הרפתאות פוקימון, שם הוא ברשותו של בלו, יריבו של רד הפרוטגניסט. צ'ריזארד מופיע בפוקימון מקורות עם הדמות הראשית רד כמאמנו. בסדרה זו, צ'ריזארד הוא אייקוני, עקב היותו הפוקימון הראשון שהתפתח כמגה - צ'ריזארד X - ובכך נוצח מיוטו. צ'ריזארד זכה לביקורת חיובית מהתקשורת, ומתואר כ"אחד הפוקימונים המגניבים ביותר שיש". צ'ריזארד הוא קמע הגרסה של גרסאות פוקימון אדום ופוקימון אדום אש וגם מופיע על קופסתם של מספר משחקים מינורים. הוא הופיע בכל כניסה בסדרת המשחקים .Super Smash Bros,  בשני המשחקים הראשונים הוא בלתי ניתן להפעלה, אך החל מ-Super Smash Bros. Brawl ואילך ניתן להפעיל אותו. צ'ריזארד מופיע גם בסרט פוקימון: הבלש פיקאצ'ו.
קונספט ומאפיינים

סדרת הפוקימון פותחה על ידי Game Freak ופורסמה על ידי נינטנדו. היא החלה ביפן, ב-1996, עם יציאתם של משחקי הווידאו פוקימון אדום וכחול עבור הקונסולה גיימבוי. במשחקים אלו, השחקן מקבל על עצמו את התפקיד של מאמן פוקימון שמטרתו הראשית היא ללכוד ולאמן יצורים הנקראים פוקימון. שחקנים משתמשים ביכולות המיוחדות של היצורים כדי להילחם בפוקימונים אחרים, וחלקם יכולים להפוך למינים חזקים יותר, או להתפתח. המטרה הסופית היא להשלים את מדד הפוקימון (פוקדקס), אנציקלופדיית פוקימון מקיפה, על ידי לכידה, התפתחות וסחר כדי להשיג יצורים מכל מיני הפוקימונים.
צ'ריזארד עוצב על ידי אטסוקו נישידה עבור הדור הראשון של משחקי Pocket Monsters Red and Green, אשר היו מוכרים מחוץ ליפן כפוקימון אדום וכחול. צ'ריזארד עוצב לפני צ'רמנדר, ולמעשה צ'רמנדר היה מבוסס על צ'ריזארד על אף היותו שלב מוקדם יותר בהתפתחותו. נינטנדו קראה לו במקור "ליזרדון" ביפנית, ונינטנדו החליטה לתת למיני הפוקימונים השונים "שמות חכמים ותיאוריים" הקשורים למראם או לתכונותיהם, כאשר הם מתרגמים את המשחק לקהל מערבי כאמצעי להפוך את הדמויות לקשורות יותר לילדים אמריקאים. כתוצאה מכך, השם שונה ל"צ'ריזארד", ציר של המילים שבאנגלית הם "פחם" ו"לטאה". במהלך ריאיון הצהיר נשיא חברת פוקימון דאז כי צ'ריזארד צפוי להיות אהוד בקרב הקהל בצפון אמריקה עקב העדפתו לדמויות חזקות ועוצמתיות.
קונספט ומאפיינים > מידע פיזי

בעוד שההתפתחויות המוקדמות שלו, צ'רמנדר וצ'רמיליון, הם יצורים יותר דמויי לטאות הקשורות לקרקע, העיצוב של צ'ריזארד נוצר בהשראת דרקונים, ליתר דיוק דרקונים אירופאים. אף על פי שצ'ריזארד זוכה בסוג המשני המעופף במקום בסוג הדרקון עם התפתחותו, הוא שייך לקבוצת ביצת הדרקון, לומד מתקפות דרקון, וסוג המעופף שלו מוחלף על ידי דרקון בצורתו "מגה צ'ריזארד X".
משחקי הווידאו מתארים את צ'ריזארד כבעל כנפיים שיכולות לשאת אותו קרוב לגובה של 1,400 מ', העף בגאווה בשמיים ומחפש ללא הרף יריבים חזקים להלחם עמם. הוא יכול לנשום להבות חזקות שביכולתן להמיס סלעים, אבל לעולם לא יצית אויב חלש יותר. אם צ'ריזארד כועס, הלהבה בקצה זנבו יכולה להתלקח בצבע כחול לבנבן. בגלל התנהגותו הפזיזה, ידוע כי צ'ריזארד גורם לשריפות בשוגג. בעוד שמגה צ'ריזארד X ידוע בגופו השחור, הלהבות הכחולות הלוהטות יותר, כמו גם סיווג הדרקון שלו, מגה צ'ריזארד Y ידוע בדרך כלל בשל כושר הטיסה שלו, כאשר הוא מסוגל לכאורה להגיע עד 10,000 מטר גובה בשעת תעופה. צ'ריזארד קיים בשתי צורות; צורתו המקורית, בגוף כתום וכתם בצבע שמנת על בטנו, וצורתו הזוהרת הנדירה, בעלת גוף שחור ואותו הכתם בצבע שמנת על בטנו. הצורה הזוהרת של צ'ריזארד הופיעה לראשונה בפוקימון זהב וכסף, וניתן היה להיתקל בה במשחקים רבים לאחר מכן, כולל בפוקימון גו, כמו במהלך אירועי יום הקהילה המיוחדים בהשתתפות צ'רמנדר. במהלך אירוע יום הקהילה, ניתן היה להיתקל בצ'רמנדר הנוצץ בתדירות גבוהה יותר, שביכולתו להתפתח לצ'רמיליון זוהר, ובהמשך לצ'ריזארד זוהר.
בדור השמיני של פוקימון, צ'ריזארד מסוגל לבצע ג'ייגאנטמקס, סוג מיוחד של דיינאמקס בו הוא משנה לחלוטין את צורתו. בהיותו ג'ייגאנטמקס, בטנו של צ'ריזארד מוארת כולה, כנפיו עטויות באש, וגם להבת הזנב שלו גדלה. אם צ'ריזארד יודע מתקפות מורידות נזק מסוג אש, הם יהפכו למתקפת אש של ג'ייגאנטמקס, אשר מורידה נזק במשך חמישה סיבובים. ג'ייגאנטמקס צ'ריזארד נראה טוב ביותר במהלך קרבות עם אלוף גאלאר, ליאון. השחקן יכול גם להשיג ג'ייגאנטמקס צ'ריזארד על ידי השגת צ'רמנדר בפוקדור בביתו של ליאון (אחרי שהשחקן מביס אותו, הפוכדור ממוקם בחדר השינה שלו) ופיתוחו לצ'ריזארד.
קונספט ומאפיינים > קרבות תחרותיים

משחרורו בדור הראשון ועד הדור החמישי, צ'ריזארד לא הצליח להשפיע באופן משמעותי על הסצנה התחרותית. חוסר הכדאיות היחסי הזה, בשילוב עם הפופולריות הבלתי פוסקת שלו, העניקו לו "מוניטין שלילי של פוקימון שמייצג את האוהדים". חריגות אחת היא בדור השלישי, שבו ההקלדה והמהלכים שלו הפכו אותו לבחירה טובה לנגד כמה פוקימונים נפוצים באותו דור.
בסינגלים, צ'ריזארד הוא סוג גם אש וגם מעופף שגורם לו לחולשה רצינית נגד מתקפות של אבן. הצורות של הדור השישי מגה צ'ריזארד X ומגה צ'ריזארד Y שוב השפיעו רבות על מעמדו התחרותי של צ'ריזארד, והפכו אותו ל"איום ברמה העליונה" של הרמה הסטנדרטית.
הופעות > במשחקים

צ'ריזארד ערך את הופעת הבכורה שלו במשחקי הווידיו ב-1996 עם השחרור היפני של פוקימון אדום וכחול. הוא היה זמין רק דרך הפתחות אבולוציונית מצ'רמנדר המתחיל. בפוקימון זהב, כסף וקריסטל, והרימייקים שלהם פוקימון זהב לב וכסף נשמה צ'ריזארד משומש על ידי אדום (הדמות הראשית במשחקים הקודמים), שמתפקד בתור הבוס האחרון של המשחקים. צ'ריזארד הוא אחד מכמה פוקימונים בפוקימון X ו-Y שמסוגלים להשתמש במכונאי מגה אבולוציה החדש, והופך למגה צ'ריזארד X או מגה צ'ריזארד Y.
צ'ריזארד מופיע במשחקי פוקימון רבים אחרים. הוא מופיע בפוקימון מיסטרי דאנג'ן צוות כחול וצוות אדום בצוות עם אלקזם וטיירניטר, שממלאים תפקיד משמעותי בסיפור. בפוקימון ריינג'ר, צ'ריזארד הוא פוקימון בוס שמתחבר לדמותו של השחקן ומסייע לו או לה לאורך כל המשחק. צ'ריזארד חוזר ב-משחק המשך של פוקימון ריינג'ר כדמות בוס נוספת.
צ'ריזארד הופיע פעמים רבות לאורך סדרת האחים סופר סמאש. צ'ריזארד מופיע לראשונה כדמות שאינה ניתנת למשחק במשחק "האחים סופר סמאש." ו-Super Smash Bros. Melee, כאחד הפוקימונים שיכולים להופיע אם שחקן זורק Poké Ball. ב-Super Smash Bros. Brawl, ניתן לשחק את צ'ריזארד בפיקודו של מאמן הפוקימון. למאמן יש צ'ריזארד, סקווירטל ואייביסור, שניתן להחליף בין שלושתם; בניגוד ללוחמים האחרים במשחק, הפוקימונים הללו הופכים לעייפים וכתוצאה מכך נחלשים יותר, וחייבים לכבותם מספיק זמן כדי להתאושש. המהלכים של צ'ריזארד כוללים את Rock Smash, Flamethrower ו-Fly. צ'ריזארד ניתן לשחק כדמות עצמאית במשחק "האחים סופר סמאש" עבור ה־Wii והנינטנדו 3DS, שם הוא משתמש במהלכים Flare Blitz וה-Final Smash החדש שלו הופך למגה צ'ריזארד X. צ'ריזארד חוזר ב-Super Smash Bros. Ultimate, שם הוא שוב בפיקודו של מאמן הפוקימון לצד סקווירטל ואייביסור. צ'ריזארד מופיע גם כלוחם שניתן לשחק בטורניר פוקאן ופוקימון איחוד.
הופעות > בסדרת אנימה

באנימה, הצ'ריזארד הבולט ביותר הוא האחד של אש קטצ'אם מאז שהיה צ'רמנדר שננטש על ידי בעליו לשעבר דמיאן. הצ'רמנדר של אש התפתח לצ'רמיליון לאחר קרב מול צבא של אקזגוטור, ואישיותו השתנתה לחלוטין, והפך לפוקימון סורר וגאה ונלחם מתי ואיך שבא לו. צ'רמיליון התפתח כשאש זימן אותו להגנה מפני פוקימונים פרהיסטוריים פראיים; כאשר אירודקטיל תקף אותו ואת אש, צ'רמיליון התפתח כדי להילחם באירודקטיל ולהציל את אש. עם זאת, צ'ריזארד המשיך לא ציית לאש, העדיף לישון, ורק נלחם בפוקימונים שהיוו אתגר, אבל צ'ריזארד כן עזר לאש להגיע למטרותיו, במיוחד נגד מנהיג חדר הכושר בליין כאשר הוא נלחם וניצח את מאגמר. חוסר הציות של צ'ריזארד עלתה לאש בקרב שלו בליגת האינדיגו מכיוון שצ'ריזארד בחר לישון במקום להילחם.
צ'ריזארד הופך להיות נאמן במהלך קטע האיים הכתומים לאחר שאש נאבק במאמן עם פוליוורת' וצ'ריזארד היה קפוא מוצק. מכיוון שאש עזר לצ'ריזארד להפשיר, הוא החל לציית לאש והביס את הפוליוורת' במשחק החוזר. הוא נשאר בקבוצה של אש ותרם לזכיותיו בליגה הכתומה ובחלקים מג'וטו. בסופו של דבר הוא החליט להישאר מאחור בעמק צ'ריזיפיק, שמורה שבה צ'ריזארדים פראיים נלחמים ומתאמנים כדי להתחזק. זה היה כנראה בגלל פגישה עם שרלה, נקבה צ'ריזארד שאליה פיתח רגשי חיבה.
כמו כמה מהפוקימונים האחרים של אש, צ'ריזארד חוזר על בסיס זמני לקרב לצדו של אש, בדרך כלל כאשר אש צריך עזרה נגד פוקימון חזק במיוחד. צ'ריזארד הציל את חייו של אש יותר מבהזדמנות אחת, כלמשל בסרט השלישי "סודו של האנון", שם הוא נלחם נגד הפוקימון האגדי אנטאי לאחר שהגיע בזמן קצר כדי למנוע מאש ומפיקאצ'ו ליפול אל מותם, לאחר שטס מעמק הצ'ריזיפיק לאחר שראה במקור שידור חי של אש רץ אחרי אנטאי שחטף את אמו של אש, דיליה קטשום. צ'ריזארד חזר במהלך ליגת הפוקימון ג'וטו והביס את הבלסטויז של גארי יריבו המושבע של אש, שהיה לו יתרון בסוג על צ'ריזארד. צ'ריזארד גם חזר לקרב הראשון של אש ב-Battle Frontier, שם התמודד עם הפוקימון האגדי ארטיקונו במפעל הקרב וניצח בזכות אסטרטגיה לא שגרתית של אש.
במהלך הסדרה של שחור ולבן (הסדרה החמישית), צ'ריזארד הצטרף בחזרה רשמית לצוות של אש (החליף את אונפזנט של אש, אשר נשלח למעבדה של פרופסור אוק בתהליך), בזמן שאש חקר את יונובה. כשפגש שוב את אש, הוא נתן למאמן שלו מטיל להבה על הפנים להפתעת כולם. צ'ריזארד גם פיתח יריבות עזה עם הדרגוניט של איריס עד כדי כך שגם אש וגם איריס הסכימו לנהל קרב. במהלך הקרב שהתחיל במקור על הקרקע אך מאוחר יותר עלה לשמיים כששני הפוקימונים עלו לשמיים, הוכח שצ'ריזארד למד מתקפת כנף, סלאש וזנב דרקון, אך אף על פי שלשני הפוקימונים יש יריבות עזה מאוד עם אחד מהם, במהלך הקרב N עצר אותו מיד כאשר הבין שדרגוניט פצע את זרועו הימנית. צ'ריזארד נשאר ביחד עם כל שאר הפוקימונים של אש ללא פיקאצ'ו במעבדה של פרופסור אוק כאשר אש עוזב את קאנטו פעם נוספת לאזור קאלוס הרחוק.
גדוד ג'נין

| --- | --- |
סמל גדוד ג'נין
 תקופת הפעילות:  מאי 2021 – 7 בפברואר 2025 (כ־3 שנים)
 קבוצות אתניות:  פלסטינים
 מייסדים:  ג'מיל אל-עמורי (נהרג ביוני 2021)
 מנהיגים:  ג'מיל אל-עמורי (נהרג ביוני 2021) איימן אל-סעדי (נהרג בדצמבר 2022) מוחמד זביידי (נהרג בנובמבר 2023) מחמד חוואשין (נהרג במרץ 2024) יזיד אלג'עאייסה (נהרג בדצמבר 2024)
 מטה:  מחנה הפליטים ג'נין
 אזורי פעילות:  יהודה ושומרון
 מדינה:  הרשות הפלסטינית הרשות הפלסטינית
 חברים:  60[דרוש מקור]
 חלק מ:  הג'יהאד האסלאמי הפלסטיני הג'יהאד האסלאמי הפלסטיני
 בעלי ברית:   גדודי עז א-דין אל-קסאם   גדודי חללי אל-אקצא   גוב האריות
 מתנגדים:  ישראל ישראל   הרשות הפלסטינית הרשות הפלסטינית
 קרבות:  מבצע בית וגן זירת יהודה ושומרון במלחמת חרבות ברזל מבצע מחנות קיץ  מבצע חומת ברזל
 
גדוד ג'נין (בערבית: كتيبة جنين) הייתה מיליציית טרור פלסטינית שנוסדה בג'נין בשנת 2021 על ידי ג'מיל אל-עמורי, פעיל הג'יהאד האסלאמי הפלסטיני (גא"פ). הארגון פועל במחנה הפליטים ג'נין בצפון יהודה ושומרון.
היסטוריה

גדוד ג'נין הוקם במחנה הפליטים ג'נין על ידי ג'מיל אל-עמורי (ער'), כנראה במהלך מבצע שומר החומות במאי 2021, לפני שנהרג ביוני אותה שנה. הוא עלה לכותרות לראשונה לאחר שהודיע שייתן מחסה לאסירים הביטחוניים שברחו מבית הסוהר גלבוע ב-6 בספטמבר 2021.
ב-23 בנובמבר 2022 השתתף הגדוד בחטיפת גופת טירן פרו, דרוזי-ישראלי בן 17.
ב-2023 ניהל גדוד ג'נין מספר עימותים וקרבות עם כוחות הביטחון של ישראל, בעיקר במסגרת העימותים במחנה הפליטים ג'נין בינואר וביוני, ובמסגרת מבצע בית וגן ביולי. בעימותים ובמבצע נהרגו כמה עשרות מחבלים.
ב-5 באוגוסט 2023 ביצע איש הגדוד, כאמל אבו בכר, את פיגוע הירי במרכז תל אביב, בו נהרג סייר ביטחון של עיריית תל אביב-יפו.
ב-29 בנובמבר 2023 חיסל כוח של הימ"מ 2 מחבלים בכירים במחנה הפליטים ג'נין, בהם מוחמד זביידי, מפקד גדוד ג'נין ואחיינו של זכריא זביידי. בקרבות נהרגו עוד 4 מחבלים על ידי כוחות צה"ל ותקיפה אווירית של כלי טיס בלתי מאויש.
ב-5 בספטמבר 2024 בסיכול ממוקד שביצע חיל האוויר לעבר רכב בטובאס כחלק ממבצע מחנות קיץ, נהרגו 5 מחבלים שחלקם פעילים בגדוד ג'נין, ביניהם מוחמד זביידי (בנו של זכריא זביידי).
בחודש דצמבר פתחה הרשות הפלסטינית במבצע על מנת להשמיד את המיליציה, במהלך המבצע נכון ל-28 בדצמבר 2024 נעצרו 165 פעילים וסייענים של גדוד ג'נין.
ב-14 בדצמבר 2024 הרשות הפלסטינית התנקשה במפקד המיליציה יזיד אלג'עאייסה.
היסטוריה > מבצע חומת ברזל

ב-21 בינואר 2025 פתח צה"ל במבצע חומת ברזל על מנת למגר את הטרור בשומרון. בשלב הראשון של המבצע 45 מחבלים נהרגו ונעצרו על ידי ישראל.
ב-7 בפברואר 2025 צה"ל הודיע שמרחב ג'נין והגדודים במרחב הוכרעו ושצה"ל השתלט לסירוגין על ג'נין, עד ה-20 בפברואר כל התושבים בג'נין עזבו והגדוד פורק.
ראו גם

גוב האריות (חוליית טרור)
מבצע בית וגן
הערות שוליים

1 2  שי לוי,'"`UNIQ--nowiki-00000007-QINU`"'‏תוך שנה: תא של 4 מחבלים הפך להיות "גדוד ג'נין", באתר ‏מאקו‏, 5 ביולי 2022
↑  יפעת רוזנברג, לירן לוי ואמיר בוחבוט‏, מחבל ושני אנשי מנגנוני הביטחון הפלסטינים נהרגו בחילופי אש עם מסתערבים בג'נין, באתר וואלה, 10 ביוני 2021
↑  ישראל מושקוביץ, רועי רובינשטיין ויואב זיתון,'"`UNIQ--nowiki-0000000B-QINU`"'מצוד אחר שישה אסירים ביטחוניים שברחו מכלא גלבוע באמצעות מנהרה, באתר ynet, 6 בספטמבר 2021
↑  עינב חלבי ויואב זיתון,'"`UNIQ--nowiki-0000000D-QINU`"'צעיר ישראלי שנהרג בשטחי הרשות הפלסטינית נחטף לג'נין, באתר ynet, 23 בנובמבר 2022
↑  לפחות 7 מחבלים הרוגים במבצע לסיכול תשתיות הטרור בג'נין, צה"ל תקף מחבלים ליד מסגד, באתר דבר העובדים בארץ ישראל, 3 ביולי 2023
↑  עינב חלבי, יעל צ'כנובר, לירן לוי ויואב זיתון,'"`UNIQ--nowiki-00000010-QINU`"'המחבל - בן 22 מ"חטיבת ג'נין". המפכ"ל: השאיר מכתב שבכוונתו להיות שהיד, באתר ynet, 5 באוגוסט 2023
↑  לירן לוי ויעל צ'כנובר,'"`UNIQ--nowiki-00000012-QINU`"'פיגוע במרכז ת"א: מחבל מג'נין רצח ביריות סייר וחוסל על ידי חברו, באתר ynet, 5 באוגוסט 2023
↑   חוסלו 2 מחבלים בכירים במחנה הפליטים ג'נין, ביניהם מפקד המחנה מוחמד זביידי, באתר צה"ל, 29 בנובמבר 2023
↑  מחמד זביידי מפקד גדוד ג'נין חוסל בידי הימ"מ, באתר "סרוגים", 29 בנובמבר 2023
שחר קליימן, חנן גרינווד,'"`UNIQ--nowiki-00000015-QINU`"'בתום מצוד ממושך: צה"ל חיסל את מפקד גדוד ג'נין מוחמד זביידי, באתר ישראל היום, 29 בנובמבר 2023
↑  ניר דבורי,'"`UNIQ--nowiki-00000017-QINU`"'‏חוסל אחיו של זכריה זביידי, כלי טיס תקף חוליית מחבלים בג'נין, באתר ‏מאקו‏, 29 בנובמבר 2023
↑  [https://www.memri.org.il/cgi-webaxy/item?6301 הרש"פ פתחה במבצע להכרעת מיליציות הטרור בגדה המערבית;

חמאס בתגובה: זו התאבדות פוליטית של הרש"פ]
↑  כרמל דנגור,'"`UNIQ--nowiki-00000019-QINU`"'מבצע מנגנוני הביטחון הפלסטינים בג'נין: כמה מספרי ההרוגים הפצועים והעצורים | הנתונים, באתר כאן – תאגיד השידור הישראלי, 28 בדצמבר 2024
↑  i24NEWS, בכיר ברשפ: אבו מאזן הנחה להשיג שליטה בג'נין "בכל מחיר", באתר i24NEWS, ‏2024-12-14
↑   מערכת את"צ,'"`UNIQ--nowiki-0000001C-QINU`"'התיעוד מחיסול חוליית מחבלים ברכב בקאבטיה, באתר צה"ל, 26 בינואר 2025
↑  '"`UNIQ--nowiki-0000001E-QINU`"' ישי אלמקייס,'"`UNIQ--nowiki-0000001F-QINU`"'‏"אין בג'נין עכשיו מרחבים שמאתגרים את צה"ל", בעיתון מקור ראשון, 7 בפברואר 2025
פראנס (אונייה)

| --- | --- |
הפראנס בהונג קונג, 1974
הפראנס בהונג קונג, 1974
 תיאור כללי
 סוג אונייה:  אוניית נוסעים
 חברת ספנות:  Compagnie Générale Transatlantique
 ציוני דרך עיקריים
 מספנה:  לה שאנטייה ד'אטלנטיק
 הוזמנה:  26 ביולי 1956
 תחילת הבנייה:  7 בספטמבר 1957
 הושקה:  11 במאי 1960
 תקופת הפעילות:  11 במאי 1960 – 2008 (כ־47 שנים)
 אחריתה:  נגרטה ב-2008 באלאנג הודו
 מיקום:  47°17′21″N 2°11′25″W﻿ / ﻿47.289282°N 2.190231°W﻿ / 47.289282; -2.190231 
 מידות
 תפוסה:  66,343 טון (1961) 70,202 טון (1984) 76,049 טון (1990)
 אורך:  316.1 מ'
 רוחב:  33.8 מ'
 שוקע:  10.8 מ'
 נתונים טכניים
 מהירות:  30 קשר (56 קמ"ש)
 
א/ק "פראנס" (בצרפתית: France) הייתה אוניית נוסעים צרפתית.
האונייה שנבנתה במספנת סן-נאזר בשפך הלואר בצרפת והושקה בשנת 1962. היא סימלה את תחילתו של עידן חדש באוניות הנוסעים הטרנס-אטלנטיות, והיוותה את הסמל של הצי הצרפתי באותם הימים, בהצליחה לחצות את האוקיינוס האטלנטי בארבעה ימים וחצי בלבד, עת שימשה בקו לניו יורק.
ממדי האונייה והמפרט שלה עלו על כל מה שהיה מקובל באוניות נוסעים באותם הימים. אורכה של האונייה היה 313 מ', היו לה 12 סיפונים והיא יכלה להוביל מעל 2,000 נוסעים עם צוות של למעלה מ-1,000 איש. היא הונעה על ידי ארבע טורבינות קיטור מסוג "פרסונס" בהספק כולל של 63,000 קילוואט, ארבעה מדחפים, שהביאו אותה למהירות שיוט מקסימלית של 30 קשרים ימיים (כ-55 קמ"ש), שיא של כל הזמנים לאוניות נוסעים. לאונייה היו שתי מחלקות, מסעדות מפוארות, אולם תיאטרון הגדול ביותר מכל האוניות, שתי בריכות שחייה (חיצונית ופנימית), חדר כושר, מגרש סקווש, המתקת מי ים ועוד. בקצות שתי הארובות נבנו כנפונים מיוחדים שתפקידם היה לפזר את העשן לצדי האונייה, כדי שלא ירד על הסיפונים.
עם תחילתו של עידן מטוסי הסילון ומעברם של נוסעים רבים מההובלה הימית להטסה באוויר, ירדה קרנה של האונייה כמוביל טרנס אטלנטי. עליית מחירי הדלק והוצאות התפעול הגבוהות, כמו גם ירידה דרסטית בכמות הנוסעים בקו הטרנס-אטלנטי לניו יורק ומציאת גאווה לאומית חדשה לעם הצרפתי – מטוס הקונקורד העל קולי שעשה את הדרך מפריז לניו יורק בפחות מ-3 שעות טיסה – הובילו את ממשלת צרפת למכור את האונייה. האונייה נמכרה לחברת "נורוויג'יאן קרוז ליינס", תוך ששמה שונה ל"נורוויי" (Norway), והיא עברה שיפוץ מסיבי לצורך הסבתה לאוניית נופש בים הקריבי. האוניה שימשה כאוניית נופש עד שנת 2008, אז נגרטה.
בית הספר לקיסר המתחיל

| --- | --- |
 מבוסס על:  הקיסר נפל על הראש 
 סוגה:  הנפשה, קומדיה
 יוצרים:  מארק דינאל
 מדבבים:  ז'אן פול מאנוקס (קוזקו) ארת'ה קיט (איזמה) ג'ון גודמן (פאצ'ה) פטריק וורברטון (קרונק) בפסקה זו רשומה אחת נוספת שטרם תורגמה 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  אמריקה הדרומית 
 מספר עונות:  2
 מספר פרקים:  52
 הפקה
 חברת הפקה:  אולפני הנפשת הטלוויזיה של דיסני 
 הפצה:  דיסני+ 
 מוזיקה:  מיכאל טברה 
 אורך פרק:  כ-22 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  27 בינואר 2006 – 28 בנובמבר 2008
 תקופת שידור בישראל:  2009 – 2010
 קישורים חיצוניים
 דף התוכנית ב-IMDb
 
בית הספר לקיסר המתחיל (באנגלית: The Emperor's New School בתרגום חופשי: "בית הספר החדש של הקיסר") היא סדרת טלוויזיה מונפשת מבית ערוץ דיסני המבוססת על הסרט "הקיסר נפל על הראש", ששידורה החל ב-2006 עד 2008 ובישראל בשנים 2009 עד 2010.
במוקד העלילה קוזקו, הנדרש להשלים את לימודיו כדי לזכות בתואר קיסר. במהלך הלימודים הוא פוגש במעודדת מלינה בה הוא מתאהב, בקרונק רפה השכל ובמורה מר מולגווקו, ומתמודד עם מזימותיה של איזמה מנהלת בית ספר, השואפת לנשל אותו מכתרו. הסדרה מדגישה גם מסרים חינוכיים על הצורך בעבודה קשה ופגעי האנוכיות.
דמויות ומדבבי הסדרה בגרסה העברית

קוזקו הקיסר (בגרסה העברית – תום שוורצברג) – קיסר עריץ ואנוכי המאוהב במלינה.
פאצ'ה (בגרסה העברית – יורם יוספסברג) – אדם כפרי.
איזמה (בגרסה העברית – הילה מערבי) – מנהלת בית הספר, מנסה להדיח את קוזקו מהמלכות.
קרונק (בגרסה העברית – שמחה ברבירו) – עוזרה הטיפש של איזמה וחברו של קוזקו במהלך הלימודים.
מר מולגווקו (בגרסה העברית – מולי שולמן) – המורה של קוזקו.
מלינה (בגרסה העברית – מיכל רשף) – המעודדת בה קוזקו מאוהב.
בגרסה העברית השתתפו גם: גלעד קלטר, אמנון וולף, מיכל מוכתר, איתי לוי ועוד.
ג'קסון פורוסו

ג'קסון גבריאל פורוסו ורנאסה (בספרדית: Jackson Gabriel Porozo Vernaza; נולד ב-4 באוגוסט 2000 בטיחואנה שבמקסיקו) הוא כדורגלן אקוודורי המשחק בעמדת הבלם בקבוצת סן לורנסו, אקוודור מליגת העל הספרדית ובנבחרת אקוודור.
קריירת מועדונים

פורוסו גדל במחלקות הנוער של ליגה דה קיטו, סנדינו, מאנטה ואינדפנדיינטה דל ואיה. הוא ערך 18 הופעות ליגה והבקיע שער אחד במדי מאנטה במסגרת ליגת המשנה האקוודורית.
ב-23 במרץ 2018 חתם פורוסו בסנטוס מליגת העל הברזילאית, והחל לשחק במחלקת הנוער של המועדון.
ב-1 באוקטובר 2020 חתם פורוסו על חוזה לחמש עונות בבואבישטה מליגת העל הפורטוגלית. ב-22 בנובמבר ערך את הופעת הבכורה שלו במועדון, בניצחון 1-0 על ויזלה במסגרת הסיבוב השלישי של הגביע הפורטוגלי לעונת 2020/2021. ב-16 בינואר 2021 ערך פורוסו את הופעת הבכורה שלו בליגה, בהפסד 3-1 לטונדלה במסגרת המחזור ה-14 לעונת 2020/2021. ב-13 בפברואר הבקיע את שער הבכורה שלו במועדון, בתיקו 2-2 נגד פורטו במסגרת המחזור ה-19 בליגה. הוא שיחק במועדון במשך שתי עונות, בהן ערך 35 הופעות ליגה והבקיע שני שערים.
ב-24 ביוני 2022 חתם פורוסו על חוזה לחמש עונות בטרואה מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 3-2 למונפלייה במסגרת המחזור הראשון בליגה לעונת 2022/2023. ב-2 באוקטובר הבקיע את שער הבכורה שלו במועדון, בתיקו 2-2 נגד סטאד ריימס במסגרת המחזור התשיעי בליגה.
קריירה בינלאומית

ב-10 בספטמבר 2019 ערך פורוסו את הופעת הבכורה שלו בנבחרת אקוודור, בניצחון 3-0 על נבחרת בוליביה במשחק ידידות.
נכלל בסגל נבחרת אקוודור לטורניר מונדיאל 2022.
נכלל בסגל נבחרת אקוודור לטורניר קופה אמריקה 2024.